Мълния удари самолет на летище Пловдив , 100 души в капан Близо 100 човека пътуващи за Брюксел , попаднаха снощи в капан на летище Пловдив и останаха гладни и жадни 8 часа , пише " Марица " . Полетът на самолета на превозвача " Райънеър " , с който трябвало да излетят в 19.30 ч . , бил отменен заради техническа неизправност на машината . Същата била ударена от гръм малко преди да кацне на летище Пловдив . За късмет нямало пострадали , а самолетът се приземил успешно . Проблемът е , че другите пасажери , които вече били минали чекиране и митница , били задържани в граничната зона до 2 ч . сутринта . Те получили ваучери за храна , но се оказало че на летището няма нито вода , нито сандвичи . Залъгвахме глада и жаждата със студен чай , солети и бейк ролс , оплака се потърпевша . Отмененият полет за Брюксел – Шарлероа е днес в 14 , 45 ч .